title: Az Európai Parlament és a Tanács 2005/69/EK irányelve ( 2005. november 16. ) az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK tanácsi irányelv huszonhetedik módosításáról (lágyítóolajokban és gumiabroncsokban található egyes policiklusos aromás szénhidrogének)

text:
               9.12.2005

               HU

               Az Európai Unió Hivatalos Lapja

               L 323/51

      AZ EURÓPAI PARLAMENT ÉS A TANÁCS 2005/69/EK IRÁNYELVE

   (2005. november 16.)
   az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK tanácsi irányelv huszonhetedik módosításáról (lágyítóolajokban és gumiabroncsokban található egyes policiklusos aromás szénhidrogének)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               A gumiabroncsokat olyan lágyítóolajok felhasználásával állítják elő, amelyek különböző mennyiségekben nem szándékosan hozzáadott policiklikus aromás szénhidrogéneket (PAH) tartalmazhatnak. Az előállítási folyamat során PAH-k bekerülhetnek a gumi ágyazóközegbe. Ezért különböző mennyiségben a végtermékben is jelen lehetnek.

               (2)

               A benzo(a)pirén (BaP) a PAH-k jelenlétének minőségi és mennyiségi jelzője lehet. A BaP-t és egyéb PAH-kat rákkeltőnek, mutagénnek és teratogénnek minősítették. Továbbá ezen PAH-k jelenléte következtében egyes lágyítóolajokat rákkeltőnek, mutagénnek és teratogénnek minősítettek.

               (3)

               A toxicitási, ökotoxicitási és környezetvédelmi tudományos bizottság (CSTEE) megerősítette a PAH-k káros hatására vonatkozó tudományos megállapításokat.

               (4)

               A BaP és bizonyos PAH-k környezetbe történő kibocsátását a lehető legnagyobb mértékben csökkenteni kell. Az emberi egészség és a környezet magas fokú védelmének biztosítása és a policiklusos aromás szénhidrogének évi teljes kibocsátásának csökkentéséhez való hozzájárulás érdekében – ahogy azt a környezetben tartósan megmaradó szerves szennyező anyagokkal való, határokon átnyúló, nagy távolságú levegőszennyezéssel kapcsolatos 1979-es egyezmény 1998-as jegyzőkönyve előírja – szükségesnek látszik a gumiabroncsok gyártáshoz használt PAH-kban gazdag lágyítóolajok és lágyítóolajként használt keverékek alkalmazását és forgalomba hozatalát korlátozni.

               (5)

               Az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelvet (3) ezért ennek megfelelően módosítani kell.

               (6)

               Az egyéb európai szintű rendelkezések sérelme nélkül ez az irányelv kiterjed a személygépkocsik gumiabroncsaira (4), a könnyű és nehéz teherjárművek gumiabroncsaira (5), a mezőgazdasági járművek gumiabroncsaira (6) és a motorkerékpárok gumiabroncsaira (7).

               (7)

               A szükséges biztonsági követelmények teljesítése érdekében és különösen a gumiabroncsok magas szintű vizes tapadási teljesítményének biztosításához átmeneti időszakra van szükség, amelynek során a gumiabroncsgyártók kifejlesztik és tesztelik az új típusú, magas aromás lágyítóolajok felhasználása nélkül gyártott gumiabroncsokat. A jelenleg rendelkezésre álló információ alapján a fejlesztés és a tesztelés jelentős időt fog igénybe venni, mivel a gyártóknak számos tesztsorozatot kell végezniük, mielőtt garantálni lehet az új gumiabroncsok magas szintű vizes tapadási teljesítményét. Ezért ezen irányelvet 2010. január 1-jétől kell alkalmazni a gazdasági szereplőkre.

               (8)

               Ezen irányelv alkalmazásához harmonizált tesztelési módszereket kell elfogadni a lágyítóolajok és gumiabroncsok PAH-tartalmára vonatkozóan. Az ilyen tesztelési módszerek elfogadása nem késleltetheti ezen irányelv hatálybalépését. A tesztelési módszert lehetőleg európai vagy nemzetközi szinten kell kifejleszteni, adott esetben e feladatot az Európai Szabványügyi Bizottság (CEN) vagy a Nemzetközi Szabványügyi Szervezet (ISO) kell, hogy elvégezze. A Bizottság hivatkozásokat tehet közzé a vonatkozó CEN- vagy ISO-szabványokra, illetve szükség esetén a 76/769/EGK irányelv 2a. cikkével összhangban meghatározhat ilyen módszereket.

               (9)

               Ez az irányelv nem érinti a munkavállalók védelmére vonatkozó minimumkövetelményeket megállapító közösségi jogszabályokat, például a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelvet (8), illetve az ezen alapuló egyedi irányelveket, különösen a munkájuk során rákkeltő anyagokkal és mutagénekkel kapcsolatos kockázatoknak kitett munkavállalók védelméről szóló, 2004. április 29-i 04/37/EK európai parlamenti és tanácsi irányelvet (hatodik egyedi irányelv a 89/391/EGK tanácsi irányelv 16. cikkének (1) bekezdése értelmében) (9), valamint a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló, 1998. április 7-i 98/24/EK tanácsi irányelvet (tizennegyedik egyedi irányelv a 89/391/EGK irányelv 16. cikkének (1) bekezdése értelmében) (10).

               (10)

               Nem célja ezen irányelvnek a 2010. január 1. előtt gyártott gumiabroncsok – a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelv (11) 2. cikke (1) bekezdésének e) pontja szerinti – forgalomba hozatalának korlátozása, amelyeket ezért készletből ezen időpontot követően is lehet értékesíteni. A gumiabroncsok gyártási időpontja könnyen felismerhető annak a 92/23/EGK irányelv által előírt, jelenleg kötelező megjelölése révén. A 2010. január 1-jét követően újrafutózandó gumiabroncsokat az új, PAH-kban szegény lágyítóolajat tartalmazó futófelülettel kell újrafutózni,

         ELFOGADTA EZT AZ IRÁNYELVET:
   1. cikk
   A 76/769/EGK irányelv I. melléklete az ezen irányelv mellékletében foglaltaknak megfelelően módosul.
   2. cikk
   A tagállamok elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2006. december 29-ig megfeleljenek. Erről haladéktalanul tájékoztatják a Bizottságot.
   A tagállamok ezeket az intézkedéseket 2010. január 1-jétől alkalmazzák.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Strasbourgban, 2005. november 16-án.

            az Európai Parlament részéről

            az elnök

         J. BORRELL FONTELLES

            a Tanács részéről

            az elnök

         Bach of LUTTERWORTH

      (1)  HL C 120., 2005.5.20., 30. o.

      (2)  Az Európai Parlament 2005. június 9-i véleménye (a Hivatalos Lapban még nem tették közzé) és a Tanács 2005. október 17-i határozata.

      (3)  HL L 262., 1976.9.27., 201. o. A legutóbb a 2004/98/EK bizottsági irányelvvel (HL L 305., 2004.10.1., 63. o.) módosított irányelv.

      (4)  A gépjárművek és pótkocsijaik gumiabroncsairól és azok felszereléséről szóló, 1992. március 31-i 92/23/EGK tanácsi irányelv (HL L 129., 1992.5.14., 95. o.). A legutóbb a 2005/11/EK bizottsági irányelvvel (HL L 46., 2005.2.17., 42. o.) módosított irányelv.

      (5)  A 92/23/EGK irányelv.

      (6)  Az Egyesült Nemzetek Európai Gazdasági Bizottságának 106. sz. előírása.

      (7)  A motorkerékpárok és segédmotoros kerékpárok egyes alkatrészeiről és jellemzőiről szóló, 1997. június 17-i 97/24/EK európai parlamenti és tanácsi irányelv (HL L 226., 1997.8.18., 1. o.). A legutóbb a 2005/30/EK bizottsági irányelvvel (HL L 106., 2005.4.27., 17. o.) módosított irányelv.

      (8)  HL L 183., 1989.6.29., 1. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.

      (9)  HL L 158., 2004.4.30., 50. o. Helyesbített változat: HL L 229., 2004.6.29., 23. o.

      (10)  HL L 131., 1998.5.5., 11. o. A 2003-as csatlakozási okmánnyal módosított irányelv.

      (11)  HL  196, 1967.8.16., 1. o. A legutóbb a 2004/73/EK bizottsági irányelvvel (HL L 152., 2004.4.30., 1. o., helyesbített változat: HL L 216., 2004.6.16., 3. o.) módosított irányelv.

      MELLÉKLET
      A 76/769/EGK irányelv I. melléklete a következő ponttal egészül ki:

                                 „50.

                                 Policiklikus aromás szénhidrogének (PAH-k)

                                 1.

                                 Benzo(a)pirén (BaP)
                                 CAS szám: 50-32-8

                                 2.

                                 Benzo(e)pirén (BeP)
                                 CAS szám: 192-97-2

                                 3.

                                 Benzo(a)antracén (BaA)
                                 CAS szám: 56-55-3

                                 4.

                                 Krizén (CHR)
                                 CAS szám: 218-01-9

                                 5.

                                 Benzo(b)fluorantén (BbFA)
                                 CAS szám: 205-99-2

                                 6.

                                 Benzo(j)fluorantén (BjFA)
                                 CAS szám: 205-82-3

                                 7.

                                 Benzo(k)fluorantén (BkFA)
                                 CAS szám: 207-08-9

                                 8.

                                 Dibenzo(a, h)antracén (DBAhA)
                                 CAS szám: 53-70-3

                                 (1)

                                 A lágyítóolajok nem hozhatók forgalomba és nem használhatók fel gumiabroncsok vagy gumiabroncsok részeinek előállításához, amennyiben

                                             —

                                             több mint 1 mg/kg BaP-t, vagy

                                             —

                                             az összes felsorolt PAH-kból több mint 10 mg/kg-ot tartalmaznak.

                                       E határértékek betartottnak tekintendőek, ha a policiklusos aromás (PCA-) kivonat a 3 tömegszázalékot nem haladja meg az Ásványolaj-intézet IP346: 1998 szabványa szerint mérve (a PCA meghatározása a fel nem használt kenőalapolajokban és aszfaltmentes petróleumfrakcióban – dimetil-szulfoxid extrakciós refraktív index módszer), amennyiben a BaP és a felsorolt PAH-k határértékeinek betartását, valamint a PCA-kivonat és a mért értékek korrelációját hathavonta vagy minden jelentős működési változtatás után (amennyiben az korábban történt) ellenőrzi a gyártó vagy az importőr.

                                 (2)

                                 A gumiabroncsok és a 2010. január 1. után végrehajtandó újrafutózáshoz felhasznált futófelület továbbá nem hozhatók forgalomba, amennyiben az (1) bekezdésben foglalt határértékeket meghaladó mennyiségben tartalmaznak lágyítóolajat.
                                 E határértékek betartottnak tekintendőek, ha a vulkanizált gumi vegyületek nem haladják meg az ISO 21461 (Vulkanizált gumi – olaj aromatikusságának meghatározása a vulkanizált gumi vegyületekben) szerint mért és kiszámított 0,35 %-os Bay-proton-határt.

                                 (3)

                                 Ettől eltérve, a (2) bekezdésben foglaltak nem vonatkoznak azokra az újrafutózott gumiabroncsokra, amelyek futófelülete nem tartalmaz az (1) bekezdésben foglalt határértékeket meghaladó mennyiségű lágyítóolajat.”


title: A Tanács irányelve (1978. október 16.) a gépjárművek üléseinek fejtámláira vonatkozó tagállami jogszabályok közelítéséről

text:
Fontos jogi nyilatkozat

|

31978L0932

Hivatalos Lap L 325 , 20/11/1978 o. 0001 - 0015 finn különkiadás fejezet 13 kötet 9 o. 0085  svéd különkiadás fejezet 13 kötet 9 o. 0085  görög különkiadás: fejezet 13 kötet 07 o. 0190

		A Tanács irányelve(1978. október 16.)a gépjárművek üléseinek fejtámláira vonatkozó tagállami jogszabályok közelítéséről(78/932/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a műszaki követelmények, amelyeknek a nemzeti jogszabályok értelmében a gépjárműveknek meg kell felelniük, többek között a fejtámlákra is vonatkoznak;mivel e követelmények az egyes tagállamok között eltérőek; mivel ennélfogva szükség van arra, hogy valamennyi tagállam ugyanazon követelményeket fogadja el akár a hatályos szabályainak kiegészítésére, akár azok helyett, különösen annak érdekében, hogy lehetővé tegye az EGK-típus-jóváhagyási eljárás bevezetését valamennyi gépjárműre, amely a legutóbb a 78/547/EGK irányelvvel [4] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelv [5] tárgyát képezte;mivel az utastér belső részeire, a kezelőszervek elrendezésére, a tetőre, az ülések háttámlájára, valamint hátsó részére vonatkozó közös követelményeket a 74/60/EGK irányelvben [6] megállapították; mivel ütközés esetén a vezető kormányszerkezet felőli védelmét szolgáló belső szerelvényekre vonatkozó közös követelményeket a 74/297/EGK irányelvben [7] rögzítették; mivel az ülések és a rögzítésük szilárdságára vonatkozó közös követelményeket a 74/408/EGK irányelvben [8] szabályozták; mivel a biztonsági övek rögzítésére vonatkozó követelményeket a 76/115/EGK irányelvben [9] állapították meg; mivel a biztonsági övekre és fejtámlákra vonatkozó közös követelményeket a 77/541/EGK irányelv [10] határozta meg;mivel a fejtámlákra vonatkozó összehangolt típus-jóváhagyási eljárás minden egyes tagállam számára lehetővé teszi a konstrukcióra és a vizsgálatokra vonatkozó közös előírások betartásának ellenőrzését és a tagállamok tájékoztatását annak eredményéről az alkatrész típusbizonyítványáról készített másolat megküldésével minden egyes fejtámlatípus tekintetében; mivel egy EGK-típus-jóváhagyási jel elhelyezése valamennyi fejtámlánál igazolja, hogy az megfelel a követelményeknek, s ezáltal kizárja annak a szükségességét, hogy azokat a többi tagállamban ellenőrizzék;mivel a gépjárművekre vonatkozó nemzeti jogszabályok közelítése magába foglalja a bármely tagállam által a közös követelmények alapján elvégzett vizsgálat eredményének kölcsönös elismerését,ELFOGADTA EZT AZ IRÁNYELVET:1. cikk(1) A tagállamok megadják az EGK-alkatrész-típusjóváhagyást minden olyan típusú fejtámlára – akár beépítették azt a gépjármű ülésébe, akár nem – amely megfelel az I–V. melléklet által meghatározott konstrukciós és vizsgálati követelményeknek.(2) Az a tagállam, amely az EGK-alkatrész-típusjóváhagyást megadta a fejtámlákra, megteszi a szükséges intézkedéseket, hogy a többi tagállam illetékes hatóságaival együttműködve – amennyire szükséges – ellenőrizzék, hogy a gyártott modellek megegyeznek a jóváhagyott típussal. Az ilyen ellenőrzést szúrópróbaszerűen kell végezni.2. cikkA tagállamok minden egyes – az 1. cikk szerint jóváhagyott – fejtámlatípusra a gyártó vagy annak meghatalmazott képviselője részére egy EGK-alkatrész-típusjóváhagyási jelet adnak, amely megfelel a VI. mellékletben látható mintának.A tagállamok megteszik a megfelelő intézkedéseket az olyan jelek használatának elkerülésére, amelyek alkalmasak arra, hogy az 1. cikk alapján jóváhagyott fejtámlák összetéveszthetők legyenek.3. cikk(1) A tagállamok nem tilthatják meg a fejtámlák forgalomba hozatalát azok konstrukciójára vagy működésére hivatkozva, ha azokat EGK-alkatrész-típusjóváhagyási jellel látták el.(2) Mindazonáltal a tagállamok megtilthatják az EGK-alkatrész-típusjóváhagyási jelet viselő fejtámla forgalomba hozatalát, ha az következetesen nem egyezik meg a jóváhagyott típussal.Ez a tagállam azonnal tájékoztatja a többi tagállamot és a Bizottságot a megtett intézkedéséről, és a döntését megindokolja.4. cikkA tagállamok illetékes hatóságai egy hónapon belül elküldik a többi tagállam illetékes hatóságainak az alkatrész-típusbizonyítvány és az egyes fejtámlatípusokra történő kiterjesztési bizonyítvány másolatát minden egyes olyan típusra, amelyet jóváhagytak, vagy amelynek jóváhagyását megtagadták.5. cikk(1) Ha az a tagállam, amely az EGK-alkatrész-típusjóváhagyást megadta, úgy találja, hogy számos, ugyanazon alkatrész-típusjóváhagyási jelet viselő fejtámla nem egyezik meg azzal a típussal, amit jóváhagyott, megteszi a szükséges intézkedéseket annak biztosítására, hogy a gyártott modellek megegyezzenek a jóváhagyott típussal. Az ilyen tagállam illetékes hatóságai tájékoztatják a többi tagállamot azon intézkedésekről, amelyek kiterjedhetnek az EGK-alkatrész-típusjóváhagyás visszavonására. Az említett hatóságok ugyanilyen intézkedést hoznak, ha egy másik tagállam illetékes hatóságaitól ilyen megfelelőségi problémáról értesülnek.(2) A tagállamok illetékes hatóságai egy hónapon belül tájékoztatják egymást az EGK-alkatrész-típusjóváhagyás visszavonásáról és az intézkedés okairól.6. cikkMinden olyan határozat, amelyet az ezen irányelv végrehajtásakor elfogadott rendelkezések értelmében hoztak valamely fejtámla alkatrésztípus-jóváhagyásának megtagadásáról vagy visszavonásáról, illetve forgalomba hozatala vagy használata megtiltásáról, részletesen rögzíti azon okokat, amelyeken a határozat alapult. Az ilyen határozatot közölni kell az érintett féllel, akit egyidejűleg tájékoztatni kell az illető tagállam hatályos jogszabályai szerint a rendelkezésre álló jogorvoslati lehetőségről, valamint arról a határidőről, amelyen belül ilyen jogorvoslatért folyamodhat.7. cikkA tagállamok nem tagadhatják meg az EGK-típusjóváhagyás vagy a nemzeti típusjóváhagyás megadását valamely járműre nézve a fejtámlákra történő hivatkozással, ha azok EGK-alkatrész-típusjóváhagyási jelet viselnek, és azokat a típusjóváhagyásra bemutatott járműbe kívánják beépíteni.8. cikkA tagállamok nem utasíthatják el vagy tilthatják meg valamely jármű értékesítését, nyilvántartásba vételét, forgalomba helyezését vagy használatát a fejtámlákra történő hivatkozás alapján, ha ezeket az EGK-alkatrész-típusjóváhagyási jellel látták el, és olyan járműbe kívánják beépíteni, amelyet típusjóváhagyásra bocsátottak.9. cikkEzen irányelv alkalmazásában: "jármű" bármely olyan M1 kategóriájú gépjármű (a 70/156/EGK irányelv I. melléklete meghatározása szerint), amelyet közúti használatra szántak, legalább négy kerékkel rendelkezik és a legnagyobb tervezési sebessége több, mint 25 km/h.10. cikkMinden olyan módosítást, ami a mellékletek követelményeinek a műszaki fejlődéshez történő hozzáigazításához szükséges, a 70/156/EGK számú irányelv 13. cikkében megállapított eljárással összhangban kell elfogadni.11. cikk(1) A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek az értesítéstől számított 18 hónapon belül megfeleljenek, és erről haladéktalanul tájékoztatják a Bizottságot.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.12. cikkEnnek az irányelvnek a tagállamok a címzettjei.Kelt Luxembourgban, 1978. október 16-án.a Tanács részérőlaz elnökK. Von Dohnanyi[1] HL C 82., 1975.4.14., 74. o.[2] HL C 76., 1975.4.7., 37. o.[3] HL C 263., 1975.11.17., 57. o.[4] HL L 168., 1978.6.26., 39. o.[5] HL L 42., 1970.2.23., l. o.[6] HL L 38., 1974.2.11., 4.[7] HL L 165., 1974.6.20., 16. o.[8] HL L 221., 1974.8.12., 1. o.[9] HL L 24., 1976.1.30., 6. o.[10] HL L 220., 1977.8.29., 95. o.--------------------------------------------------A MELLÉKLETEK JEGYZÉKEI. MELLÉKLET: | Hatály, EGK-alkatrész-típusjóváhagyás iránti kérelem, általános előírások, vizsgálatok és gyártásmegfelelőség. |II. MELLÉKLET: | Eljárás a H-pont és az üléstámla tényleges dőlésszöge, valamint az R- és a H-pont relatív helyzete, illetve az üléstámla tervezett dőlésszöge és a tényleges dőlésszög közötti összefüggés meghatározására. |III. MELLÉKLET: | A fejtámlák magasságának és szélességének a meghatározása. |IV. MELLÉKLET: | A vizsgálat során végzett mérések és a vázlatok részletei. |V. MELLÉKLET: | Vizsgálati eljárás az energiaelnyelés ellenőrzésére. |VI. MELLÉKLET: | EGK-alkatrész-típusjóváhagyási jel |VII. MELLÉKLET: | EGK-alkatrésztípusbizonyítvány-minta |--------------------------------------------------


title: A Tanács irányelve (1988. március 22.) az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról szóló 85/611/EGK irányelv egyes ÁÉKBV-kre vonatkozó befektetési szabályok tekintetében történő módosításáról

text:
Fontos jogi nyilatkozat

|

31988L0220

Hivatalos Lap L 100 , 19/04/1988 o. 0031 - 0032 finn különkiadás fejezet 6 kötet 2 o. 0173  svéd különkiadás fejezet 6 kötet 2 o. 0173

		A Tanács irányelve(1988. március 22.)az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról szóló 85/611/EGK irányelv egyes ÁÉKBV-kre vonatkozó befektetési szabályok tekintetében történő módosításáról(88/220/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 57. cikke (2) bekezdésére,tekintettel a Bizottság javaslatára [1],az Európai Parlamenttel együttműködve [2],tekintettel a Gazdasági és Szociális Bizottság véleményére [3],mivel a 85/611/EGK irányelv [4] 22. cikkének (1) és (2) bekezdése 5 %-ra korlátozza az ÁÉKBV-k ugyanazon kibocsátó átruházható értékpapírjaiba történő befektetését, és ez az értékhatár szükség esetén 10 %-ra növelhető;mivel ez a korlát sajátos gondokat okoz a Dániában alapított ÁÉKBV számára azokban az esetekben, amikor ezek a hazai kötvénypiacokon szeretnék befektetni eszközeik jelentős részét, miután ezt a piacot a jelzálogkötvények uralják, és az ilyen kötvényeket kibocsátó intézmények száma csekély;mivel a jelzálogkötvények Dániában a tulajdonosokat védő különleges szabályok és felügyelet hatálya alá tartoznak, és a dán törvényhozás ezeket az értékpapírokat az állam által kibocsátott vagy állami garanciával fedezett kötvényekként kezeli;mivel a 85/611/EGK irányelv 22. cikkének (3) bekezdése az e cikk (1) és (2) bekezdése rendelkezései hatályának szűkítését jelenti a tagállamok által kibocsátott vagy garantált kötvények esetében, és engedélyezi az ÁÉKBV számára különösen, hogy vagyona legfeljebb 35 %-át ilyen kötvényekbe fektesse;mivel egy hasonló jellegű, azonban korlátozottabb mértékű eltérés alkalmazása indokolt az olyan, magánszektor által kibocsátott kötvények esetében, amelyek nem tartalmaznak ugyan állami garanciát, de a rájuk vonatkozó szabályokban különleges védelmet biztosítanak a befektetőnek; mivel emiatt célszerű kiterjeszteni az ilyen eltérés alkalmazásának lehetőségét az összes olyan kötvényre, amely megfelel a közösen kialakított szempontoknak, ugyanakkor a tagállamokra kell bízni az olyan kötvények jegyzékének összeállítását, amelyek vonatkozásában adott esetben alkalmazni kívánják az eltérést, és a 85/611/EGK irányelv 20. cikkével megegyező módon el kell fogadni a többi tagállam tájékoztatásának szabályait,ELFOGADTA EZT AZ IRÁNYELVET:1. cikk"(4) A tagállamok az (1) bekezdésben megállapított mértéket legfeljebb 25 %-ra emelhetik bizonyos kötvények esetében, amennyiben ezeket a kötvényeket egy tagállam területén bejegyzett hitelintézet bocsátja ki, és amennyiben a kötvények a vonatkozó jogszabály értelmében a kötvénytulajdonosok védelmét szolgáló különleges állami felügyelet hatálya alá tartoznak. Az ilyen kötvények kibocsátásából származó összegeket különösen a vonatkozó jogszabály értelmében olyan eszközökbe kell befektetni, amelyek a kötvények érvényességi ideje alatt folyamatosan fedezetet nyújtanak a kötvényekhez rendelt követelésekre, és amelyeket a kibocsátó csődje esetén első helyen a tőke és felhalmozott kamatok megtérítésére használnak fel.Abban az esetben, amikor egy ÁÉKBV a vagyona több mint 5 %-át az első alpontban említett, egy kibocsátó által kibocsátott kötvényekbe fekteti, az ilyen befektetések teljes értéke nem haladhatja meg az ÁÉKBV eszközei értékének 80 %-át.A 20. cikk (1) bekezdése értelmében a tagállamok megküldik a Bizottságnak a fent említett kötvények kategóriáinak jegyzékét, valamint az olyan kibocsátók jegyzékét, amelyek az első alpontban hivatkozott jogszabályok és felügyeleti intézkedések értelmében jogosultak a fent említett szempontoknak megfelelő kötvények kibocsátására. E jegyzékekhez mellékelni kell a felkínált garanciák érvényesíthetőségét meghatározó közleményt. A 20. cikk (2) bekezdésében megállapított eljárást kell alkalmazni.(5) A (2) bekezdésben említett 40 %-os limit engedélyezésénél a (3) és (4) bekezdésben említett átruházható értékpapírokat nem kell figyelembe venni.Az (1), (2), (3) és (4) bekezdésben előírt mértékek összevonására nincs lehetőség, ily módon az ugyanazon kibocsátó által kibocsátott átruházható értékpapírokba az (1), (2), (3) és (4) bekezdés értelmében történt befektetések semmilyen körülmények között sem haladhatják meg az ÁÉKBV eszközeinek a 35 %-át."2. cikkA tagállamok hatályba léptetik azokat az intézkedéseket, amelyek szükségesek ahhoz, hogy ennek az irányelvnek a 85/611/EGK irányelvben meghatározott időpont előtt megfeleljenek. Erről haladéktalanul tájékoztatják a Bizottságot.3. cikkEnnek az irányelvnek a tagállamok a címzettjei.Kelt Brüsszelben, 1988. március 22-én.a Tanács részérőlaz elnökM. Bangemann[1] HL C 155., 1986.6.21., 4. o.[2] HL C 125. száma 162. oldalán 1987. május 11-én közzétett vélemény és az 1988. február 10-i határozat (a Hivatalos Lapban még nem tették közzé).[3] HL C 333., 1986.12.29., 10. o.[4] HL L 375., 1985.12.31., 3. o.--------------------------------------------------


title: A Tanács irányelve (1976. július 20.) a közvetlenül emberi fogyasztásra szánt olajok (étolajok) és zsírok (étkezési zsírok), valamint a hozzáadott olajokat és zsírokat tartalmazó élelmiszerek erukasav-tartalma legmagasabb szintjének rögzítéséről

text:
Fontos jogi nyilatkozat

|

31976L0621

Hivatalos Lap L 202 , 28/07/1976 o. 0035 - 0037 finn különkiadás fejezet 13 kötet 5 o. 0026  görög különkiadás: fejezet 03 kötet 16 o. 0049  svéd különkiadás fejezet 13 kötet 5 o. 0026  spanyol különkiadás fejezet 13 kötet 5 o. 0029  portugál különkiadás fejezet 13 kötet 5 o. 0029

		A Tanács irányelve(1976. július 20.)a közvetlenül emberi fogyasztásra szánt olajok (étolajok) és zsírok (étkezési zsírok), valamint a hozzáadott olajokat és zsírokat tartalmazó élelmiszerek erukasav-tartalma legmagasabb szintjének rögzítéséről(76/621/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. és 100. cikkére,tekintettel a Bizottság javaslatára,tekintettel a Közgyűlés véleményére [1],tekintettel a Gazdasági és Szociális Bizottság véleményére [2],mivel kimutatták, hogy a nagy mennyiségekben adagolt repceolaj a kísérleti állatokban nemkívánatos hatásokat vált ki, de mivel nem bizonyított, hogy ilyen hatások az embernél is előfordulhatnak;mivel úgy tűnik, hogy e hatások elsősorban ezen olaj egyik összetevőjének, az erukasavnak tulajdoníthatók;mivel más étkezési olajok és zsírok is tartalmaznak erukasavat;mivel jelenleg is folyamatban vannak további kutatások a repceolajra és az egyéb olajokra és zsírokra vonatkozóan, de elővigyázatosságból célszerű korlátozni az erukasav-bevitelt, amíg ezen eredmények ismertté nem válnak;mivel e cél elérése érdekében meg kell határozni az olajok és zsírok, valamint az ezekkel készített élelmiszerek legnagyobb megengedett erukasav-tartalmát; mivel azonban az alacsony összes zsírtartalommal rendelkező élelmiszereket az emberi egészség veszélyeztetése nélkül ki lehet zárni az ezen irányelv alkalmazási köréből;mivel e célból el kell fogadni egy legnagyobb megengedett tartalmat, amelyet legkésőbb 1979. július 1-jétől kell alkalmazni, és amely biztosítani fogja az emberi egészség védelmét a tárgyra vonatkozó pontos és végleges tudományos ismeretek hiányában és figyelemmel a repcemag-termesztés mennyiségi növekedésére a Közösségben;mivel 1977. július 1-jétől az erukasav szintje semmiképpen sem lehet 10 %-nál magasabb;mivel egyes tagállamok a közegészség védelmére vonatkozó követelményekkel összhangban már rögzítették az erukasav legnagyobb megengedhető tartalmát az érintett terméktípusokkal és étrendi mintákkal kapcsolatban;mivel az érintett termékekben levő erukasav-tartalom meghatározásához szükséges mintavételi és vizsgálati módszerek technikai jellegű intézkedést jelentenek; mivel az eljárás egyszerűsítése és felgyorsítása érdekében ezek elfogadását célszerű a Bizottságra bízni;mivel minden olyan esetben, amikor a Tanács az élelmiszerekre vonatkozó szabályok végrehajtására hatalmazza fel a Bizottságot, ki kell dolgozni egy eljárást, amely biztosítja a tagállamok és a Bizottság közötti szoros együttműködést az 1969. november 13-i tanácsi határozattal [3] létrehozott Élelmiszerügyi Állandó Bizottságon belül,ELFOGADTA EZT AZ IRÁNYELVET:1. cikkEzen irányelvet a következőkre kell alkalmazni:a) emberi fogyasztásra szánt olajok, zsírok és azok keverékei,b) olajok és zsírok, vagy ezek keverékének hozzáadásával készült összetett élelmiszerek, amelyek összes zsírtartalma 5 %-nál nagyobb; a tagállamok azonban alkalmazhatják ezen irányelv rendelkezéseit ezen élelmiszerekre akkor is, ha zsírtartalmuk 5 %, vagy annál kevesebb.2. cikk(1) Legkésőbb 1979. július 1-jétől az 1. cikkben említett termékek erukasav-tartalma a zsírkomponensben levő összes zsírsavtartalomra számítva nem lehet több 5 %-nál.(2) 1977. július 1-jétől a tagállamok rögzítik a 10 %-ot meg nem haladó erukasav-tartalmat.3. cikkAz 1. cikkben említett termékek erukasav-tartalmának meghatározásához szükséges mintavételi eljárásokat és vizsgálati módszereket az 5. cikkben megállapított eljárással összhangban kell meghatározni.4. cikk(1) Ha valamely tagállam az ezen irányelv elfogadása óta eltelt időszakban megszerzett új adatok, vagy a rendelkezésre álló adatok újraértékelése eredményeként megalapozottan arra a következtetésre jut, hogy a 2. cikkben megállapított megengedhető legnagyobb erukasav-tartalmak, noha megfelelnek ezen irányelv rendelkezéseinek, mégis veszélyeztetik az emberi egészséget, e tagállam a területén ideiglenesen felfüggesztheti vagy korlátozhatja a kérdéses rendelkezés alkalmazását. Erről haladéktalanul értesíti a többi tagállamot és a Bizottságot, döntése indokainak megjelölésével.(2) A Bizottság a lehető legrövidebb időn belül megvizsgálja az érintett tagállam által megjelölt indokokat, és az Élelmiszerügyi Állandó Bizottság keretében konzultál a többi tagállammal, véleményt nyilvánít, és meghozza a megfelelő intézkedéseket.(3) Ha a Bizottság úgy ítéli meg, hogy az (1) bekezdésben említett nehézségek megoldása és az emberi egészség védelmének biztosítása érdekében az irányelv módosítása szükséges, akkor e módosításokra tekintettel kezdeményezi az 5. cikkben megállapított eljárást; ebben az esetben a védintézkedéseket elfogadó tagállamok ezeket a módosítások hatálybalépéséig érvényben tarthatják.5. cikk(1) Ha az e cikkben megállapított eljárást kell követni, az ügyet az elnök saját kezdeményezésére vagy egy tagállam képviselőjének a kérésére az 1969. november 13-i tanácsi határozattal létrehozott Élelmiszerügyi Állandó Bizottság (a továbbiakban: "bizottság") elé terjeszti.(2) A Bizottság képviselője a bizottság elé terjeszti a meghozandó intézkedések tervezetét. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt 41 fős többséggel kell meghozni és a bizottságban a tagállamok képviselőinek szavazatait a Szerződés 148. cikkének (2) bekezdése alapján kell súlyozni. Az elnök nem szavaz.(3) a) A Bizottság a tervezett intézkedéseket elfogadja, ha azok összhangban vannak a bizottság véleményével.b) Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé. A Tanács minősített többséggel határoz.c) Ha a javaslatnak a Tanács elé terjesztésétől számított három hónapon belül a Tanács nem döntött, a javaslatot a Bizottság fogadja el.6. cikkAz 5. cikket attól az időponttól számított 18 hónapig kell alkalmazni, amikor az ügyet először terjesztették az 5. cikk (1) bekezdésében említett bizottság elé.7. cikk(1) A tagállamok szükség esetén 1977. január 1-jéig módosítják jogszabályaikat, hogy azokat összhangba hozzák ezen irányelv rendelkezéseivel, és erről haladéktalanul tájékoztatják a Bizottságot.(2) Az így módosított jogszabályokat kell alkalmazni azon termékekre, amelyeket először 1977. július 1., illetve 1979. július 1. után hoznak forgalomba.8. cikkEnnek az irányelvnek a tagállamok a címzettjei.Kelt Brüsszelben, 1976. július 20-án.a Tanács részérőlaz elnökA.P.L.M.M. van der Stee[1] HL C 280., 1975.12.8., 13. o.[2] HL C 286., 1975.12.15., 39. o.[3] HL L 291., 1969.11.29., 9. o.--------------------------------------------------